Разматрајући услове за учешће на конкурсу и захтевану документацију Јавним конкурсом за доделу средстава за суфинансирање изградње и реконструкције водних објеката у јавној својини и објеката фекалне канализације у 2017, који је расписао Покрајински секретаријат за пољопривреду, водопривреду и шумарство дана, 11.03.2017, на основу члана 26. Пословника о раду Општинског већа ( „Службени лист општина Срема“, бр. 40/08, 41/09, 15/10 и 20/10)

Општинско веће општине Инђија на седници одржаној дана 22.марта 2017. године, донело је

**ОДЛУКУ**

**О РЕАЛИЗАЦИЈИ ИНВЕСТИЦИЈЕ - СУФИНАНСИРАЊА ПРОЈЕКТА ИЗГРАДЊЕ САБИРНИХ ЦЕВОВОДА И БАТЕРИЈА БУНАРА Б23, Б24 И Б25 НА ИНЂИЈСКОМ ИЗВОРИШТУ НА КАТАСТАРСКИМ ПАРЦЕЛАМА 7510/16, 7510/20, 7510/24 И 7710/14 КО ИНЂИЈА – ФАЗА I (изградња сабирног цевовода и бушење бунара Б-24д, Б-24п, изградња бунарских шахтова и ограде бунара)**

**I**

Општина Инђија приступа реализацији Пројекта изградње сабирних цевовода и батерија бунара Б23, Б24 и Б25 на Инђијском изворишту на катастарским парцелама 7510/16, 7510/20, 7510/24 и 7710/14 ко Инђија – Фаза I (изградња сабирног цевовода и бушење бунара Б-24д, Б-24п, изградња бунарских шахтова и ограде бунара), ради обезбеђења потребних количина воде за потребе водоснабдевања насеља Инђија, и функционисања постројења за припрему воде насеља Инђија, у складу са условима Јавног конкурса за доделу средстава за суфинансирање изградње и реконструкције водних објеката у јавној својини и објеката фекалне канализације у 2017, који је расписао Покрајински секретаријат за пољопривреду, водопривреду и шумарство дана 11.03.2017. године, кандидовањем предметног пројекта на наведени конкурс.

**II**

Средства за сопствено учешће Општине Инђија за реализацију пројекта из тачке I ове Одлуке, обезбедиће се Одлуком о ребалансу буџета општине Инђија за 2017. годину.

**III**

Утврђује се да неопходна средства за сопствено учешће Општине Инђија у реализацији овог пројекта износе 4.886.566,27 динара, што представља 20% од укупне вредности пројекта која без ПДВ износи 24.432.831,34 динара.

Општинско веће одобрава да се у поступку израде Одлуке о ребалансу буџета општине Инђија за 2017 годину, пројектује износ из претходног става за учешће општине Инђија у реализацији предметног пројекта.

**IV**

Након додељивања уговора, доставити Покрајинском секретаријату за пољопривреду, водопривреду и шумарство Одлуку о ребалансу буџета за 2017. годину.

**V**

Ову Одлуку објавити у „Службеном листу општине Инђија“ .

**ОПШТИНА ИНЂИЈА**

**ОПШТИНСКО ВЕЋЕ**

Број:401-41/2017-III Председник,

Дана,22.марта 2017.године

И н ђ и ј а Владимир Гак